**24. sjednica Školskog odbora Obrtničke škole u Splitu je održana 20. ožujka 2023. u uredu ravnatelja Obrtničke škole s početkom rada u 16.25 sati uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 23. sjednice Školskog odbora**

Jednoglasno je prihvaćen zapisnik s prethodne 23. sjednice Školskog odbora.

**Ad 2. Natječaj za radno mjesto nastavnik/ica Tjelesne i zdravstvene kulture - 1 izvršitelj/ica na puno određeno radno vrijeme**

Na natječaj za radno mjesto nastavnik/ica Tjelesne i zdravstvene kulture – 1 izvršitelj/ica na puno određeno radno vrijeme je pristiglo 3 prijave od čega 1 kandidat nije sudjelovao u daljnjem natječajnom postupku jer je njegova dokumentacija bila nepotpuna, dok su prijave 2 kandidata bile potpune i pravodobne. Dvoje kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje. Jedna kandidatkinja nije pristupila testiranju, te se smatra da je odustala od prijave na natječaj. Kandidat koji je pristupio testiranju je ostvario više od 50% ukupnog broja bodova na testiranju. Ravnatelj je predložio jedinog kandidata Juru Bilanovića, profesora fizičke kulture za sklapanje ugovora na puno određeno radno vrijeme.

Jednoglasno je dana suglasnost ravnatelju za sklapanje ugovora na puno određeno radno vrijeme s Jurom Bilanovićem.

**Ad 3. Natječaj za radno mjesto nastavnik/ica Informatike - 1 izvršitelj/ica na puno neodređeno radno vrijeme**

Na natječaj za radno mjesto nastavnik/ica Informatike – 1 izvršitelj/ica na puno neodređeno radno vrijeme je pristiglo 13 prijava od čega 4 kandidata nisu sudjelovala u daljnjem natječajnom postupku jer je njihova dokumentacija bila nepotpuna, dok su prijave 9 kandidata bile potpune i pravodobne. Devet kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje. Jedna kandidatkinja nije pristupila testiranju, te se smatra da je odustala od prijave na natječaj. Šest kandidata koji su pristupili testiranju su ostvarili više od 50% ukupnog broja bodova na testiranju, dok dvoje kandidata koju su pristupili testiranju nisu ostvarili više od 50% ukupnog broja bodova na testiranju. Ravnatelj je predložio najbolje rangiranu kandidatkinju Marinu Kamber, magistru edukacije informatike za sklapanje ugovora na puno neodređeno radno vrijeme.

Jednoglasno je dana suglasnost ravnatelju za sklapanje ugovora na puno neodređeno radno vrijeme s Marinom Kamber.

**Ad 4. Usvajanje Popisa dokumentarnog gradiva s rokovima čuvanja - dopuna**

Jednoglasno je usvojen Popis dokumentarnog gradiva s rokovima čuvanja - dopuna.

**Ad 5. Usvajanje Prijedloga godišnjeg izvještaja o izvršenju financijskog plana za 2022.godinu**

Jednoglasno je usvojen Prijedlog godišnjeg izvještaja o izvršenju financijskog plana za 2022.godinu.